open-index/open-wikipedia-markdown huggingface dataset:
Ndugu Wadogo wa Afrika

**Ndugu Wadogo wa Afrika** ni wanaume na wanawake Wafransisko wamisionari wa Kanisa Katoliki wenye makao makuu mjini Morogoro (Tanzania). 

Cha kwao ni chama cha maisha yaliyowekwa wakfu kwa Mungu kwa njia ya ahadi ya kushika mashauri ya Kiinjili ya useja mtakatifu, ufukara na utiifu kadiri ya utamadunisho safi wa karama ya udugu na udogo waliyorithi kwa mtakatifu Fransisko wa Asizi. 

## Uundaji na ustawi
Kilikubaliwa rasmi na askofu Telesphor Mkude tarehe 9 Julai 1997.

Mwaka 2014 wenye ahadi walikuwa 32 (wanaume 8 na wanawake 24) katika jumuia 5, zote katika jimbo Katoliki la Morogoro.

## Malengo
Mtindo wa maisha yao unakusudiwa kumfuata Yesu kwa kutekeleza kijumuia Injili yake na kushikamana na watu wa leo walio fukara zaidi ili uwe habari njema kwao na kwa wale wote wanaotamani dunia ijae haki, amani na upendo. 

Wakiamini kwamba hiyo itabaki ndoto ya mchana tu ikiwa wanaume na wanawake watajaribu kuujenga kwa nguvu zao wenyewe, Ndugu Wadogo wa Afrika wanaikimbilia sala usiku na mchana kusudi uhusiano na maongezi na Baba wa wote vizijalie akili furaha ya ukweli, viunganishe mioyo, vitakase na kuimarisha ndani ya kila mmoja nia ya kutumikia kwa ukarimu watu wenye shida kubwa zaidi na viwafanye wote kuwa vyombo vya amani yake. 

Roho Mtakatifu, anayeshirikishwa kwa njia ya Yesu mteswa, mzikwa na mfufuka, ndiye anayegeuza hivyo kila mmoja na wote kwa jumla ili kuwafanya kwa pamoja mashahidi wa Kristo hadi mipaka ya mwisho ya dunia. 

Tangazo la jina lake, la maisha yake, la msalaba wake mtukufu, la fumbo lake na la mafundisho yake ndiyo huduma kuu wanayoweza kuwapatia ndugu zao katika ubinadamu. 

Hilo linaendana na mipango ya kuendeleza watu na vitendo vidogovidogo vya kila siku ambavyo wanawashirikisha waliyojaliwa na mikono ya Mungu kwa njia ya kazi zao au kwa misaada ya watu wengine waliosogezwa jirani na utandawazi. 

Ndugu Wadogo wa Afrika, wakijua kwamba wanachoweza kufanya ni kidogo kweli, wanatia maanani ushirika na viungo vyote vya familia ya Mungu, yaani Kanisa linaloongozwa na Papa na Maaskofu wenzake: ndani yake mchango wao mdogo kwa ustawi wa utawala wa Mungu unaweza kuwafaidisha wengi, kwa sababu upendo unazidishwa na uenezi wake. 

Upendo huo unatakiwa kupamba kama moto ili kufuta aina yoyote ya ubinafsi na umimi inayowafunga watu ndani yao wenyewe na ya faida zao, ikiwafanya sio tu wasiweze kuzaa lolote bali waharibu maisha yao na ya wenzao, unavyothibitisha ustaarabu wa Magharibi ambao umegeuka utamaduni wa kifo. 

Kinyume chake, wao wanataka kudumisha, kustawisha na kueneza tunu bora za makabila ya Afrika ili wachangie utamaduni wa uhai na wa mshikamano usio na mipaka.

Ni kwa Bikira Maria, mama wa Yesu, kwamba wanataka kujifunza unyenyekevu wapokee neema ya moyo safi wenye kuwaka upendo ili kumshangilia Mungu na kumtumikia kila mtoto wake.

## Viungo vya nje
*[Tovuti rasmi ya chama kwa Kiswahili(https://sw.wikipedia.org/wiki/Kiswahili), Kiingereza, Kiitalia na Kihispania] 

Jamii:Wafransisko
Jean-Jacques Rousseau

thumb|Jean-Jacques Rosseau
**Jean-Jacques Rousseau**, (28 Juni, 1712 – 2 Julai, 1778) alikuwa mwanafalsafa, mwandishi na mwanasayansi mashuhuri nchini Ufaransa wakati wa kipindi cha mwangaza. Alizaliwa mjini Geneva (Uswisi) akajiona mwenyewe kama mtu wa Geneva maisha yote.

Athira yake ilikuwa muhimu kwa maandalizi ya mapinduzi ya Kifaransa iliyoanza baada ya kifo chake na pia kwa nadharia za kisiasa za karne za 19 na 20.

Jamii:Wanafalsafa wa Ufaransa
Jamii:Waliozaliwa 1712
Jamii:Waliofariki 1778
Mambo ya Nyakati I

Kitabu cha Mambo ya Nyakati cha Tanakh (yaani Biblia ya Kiebrania) kimegawanywa sehemu mbili katika Biblia ya Kikristo na kupangwa kati ya vitabu vya historia.

Sehemu ya kwanza inaitwa **Kitabu cha kwanza cha Mambo ya Nyakati** kikiishia na kifo cha mfalme Daudi.

Kama vitabu vingine vyote vya Biblia, hiki pia kinatakiwa kisomwe katika mfululizo wa historia ya wokovu ili kukielewa kadiri ya maendeleo ya ufunuo wa Mungu kwa binadamu.

## Muhtasari wa Kitabu cha kwanza cha Mambo ya Nyakati
1:1-9:34	Orodha za vizazi (nasaba) vya makabila ya Israeli

9:35-22:1	Utawala wa Daudi

22:2-29:30	Maandalizi kwa hekalu
Taizé

thumb|right|200px|Kanisa la zamani la Taizé
**Jumuia ya Taizé** (kwa Kifaransa La communauté de Taizé) ipo kusini mwa mkoa wa Burgundy, Ufaransa. Ndipo nyumba kuu ya jumuiya hiyo ya kimataifa ilipoundwa rasmi na Bruda Roger Schutz (1915-2005) mwaka 1940. Baada ya mwanzilishi kuuawa na kichaa. kiongozi wa jumuia ni Bruda Alois.

## Karama 
Mabruda wanajitolea maisha yao kushirikiana katika mambo ya kiroho na mali (vitu), kuishi kwa useja, ufukara/maisha ya hali ya chini.

Kwa sasa wapo mabruda zaidi ya 100 wanaotoka katika nchi ishirini na tano; wengi wao ni waamini wa Kanisa Katoliki na madhehebu mbalimbali yenye chimbuko la Kiprotestanti ambao wana juhudi za pekee kwa ajili ya ekumeni. 

## Utume 
Tangu mwishoni mwa miaka ya 1950 mamilioni ya vijana wenye umri wa utu uzima toka nchi mbali mbali wamefika Taizé kushiriki mikutano ya sala na tafakuri za kila juma. 

Pia mabruda wa Taizé hutembelea na kuongoza mikutano/kongamano ya aina mbalimbali, mikubwa na midogo, katika mabara yote ya dunia ikiwa ni aina ya hija inayolenga kujenga misingi ya kuaminiana.

## Ratiba ya jumuia 
Kutoka jumatatu hadi ijumaa

8.15 am sala za asubuhi, zikifuatiwa na kifungua kinywa 
10.00 am bruda huanzisha somo la siku likifuatiwa na tafakuri ya kimya au ya majadiliano katika makundi madogomadogo 
12.20 pm sala ya katikati ya siku, ikifuatiwa na mlo cha mchana 
2.00 pm mazoezi ya kuimba kwa wanaopenda 
3.30 pm kazi za mikono/ makundi madogo madogo ya kimataifa 
5.15 pm chai 
5.45 pm warsha kuanzia jumanne 
7.00 pm mlo wa usiku 
8.30 pm sala za usiku, zikifuatiwa na mkesha pamoja na nyimbo kanisani, na kufuatiwa na kimya 

Ijumaa: sala za jioni hufuatiwa na sala kuuzunguka msalaba.
Jumamosi: sala za jioni pamoja kuwasha mishumaa kusheherekea fumbo la pasaka.
Jumapili:

8.45 am kifungua kinywa 
10.00 am ibada ya misa ya asubuhi 
1.00 pm mlo wa mchana 
7.00 pm mlo wa usiku 
8.30 pm sala ya jioni

## Viungo vya nje 
* Tovuti ya Jumuia ya Taizé
* "Surpris par la Joie", tovuti kuhusu imani iliyozaliwa Taizé. 

Jamii:Watawa
Kitabu cha Nahumu

[thumb|Nabii Nahumu katika picha ya [Waorthodoksi ya karne XVIII.]]
**Kitabu cha Nahumu** (kwa Kiebrania **נחום**, Nahum) ni kimojawapo kati ya vitabu 12 vya gombo la Manabii wadogo katika Tanakh (yaani Biblia ya Kiebrania) na kwa hiyo pia katika Agano la Kale katika Biblia ya Kikristo. 

## Muda 
Kitarehe kinashika nafasi kati ya kile cha nabii Mika na kile cha Habakuki. 

## Mada 
Katika kitabu hiki Nabii Nahumu anashangilia kwa ufasaha wa ushairi ujio wa maangamizi ya dola la Waashuru na ya makao yao makuu, Ninawi (612 KK): hivyo adui wa taifa na wa Mungu hatimaye ataadhibiwa.

## Mtunzi 
Mtunzi anadhaniwa kuwa nabii wa Yerusalemu wakati wa mfalme Yosia wa nchi ya Yuda. 

## Ufafanuzi 
Kama vitabu vingine vyote vya Biblia, hiki pia kinatakiwa kisomwe katika mfululizo wa historia ya wokovu ili kukielewa kadiri ya maendeleo ya ufunuo wa Mungu kwa binadamu.

Jamii:Vitabu vya Agano la Kale
Dugary Ndabashinze

**Dugary Ndabashinze** (amezaliwa 8 Oktoba 1989) ni mchezaji wa mpira wa miguu wa kulipwa kutoka nchini Burundi. Kwa sasa anaichezea klabu ya K.R.C. Genk huko Ubelgiji, mojawapo kati ya klabu kubwa za huko.

Dugary ni kiungo muhimu katika Timu ya Taifa ya Burundi. Alijiunga na Klabu hiyo ya K.R.C Genk mwaka 2008 na mechi nyingi amecheza dakika nyingi amefanikisha kufunga goli mbili katika mechi zake zote na timu hiyo msimu uliopita.

Mechi yake ya kwanza alipoingizwa uwanjani alifunga goli,na hiyo mechi yake ya kwanza magazeti mengi ya Ubelgiji yalizungumzia kuwa anaonekana ni mchezaji mzuri.

## Viungo vya nje
* worldsoccerstats.com Profile 
* krcgenk.be 

Jamii:Waliozaliwa 1989
Jamii:Wachezaji mpira wa Burundi
Jamii:Watu walio hai
Nalenale

**Hassan Abdallah Jongo** - anafahamika zaidi kwa jina lake la kisanii kama **Nalenale**; amezaliwa 16 Aprili 1977, ni msanii wa muziki wa hip hop na Bongo Flava kutoka nchini Tanzania. 

Anafahamika zaidi kwa kuwa mmoja kati ya waanzilishi na waendelezi wa kundi la muziki wa hip hop ngumu - **Free Dogs Camp** (F.D.C.).

Sasa hivi ni mmoja kati ya wanakundi la muziki wa hip hop maarufu kama Wanaume Halisi.

Jamii:Waliozaliwa 1977
Jamii:Wanamuziki wa Tanzania
Jamii:Watu walio hai
Rosario

**Rosario** ni mji uliopo mashariki-kati mwa nchi ya Argentina, takriban km 300 kutoka mji wa Buenos Aires. Ni makao makuu ya Wilaya ya Santa Fe. 

Kwa mwaka wa 2008, mji wa Rosario ulikuwa na wakazi wapatao 1,000,000, na kuufanya uwe mji wa tatu kwa ukubwa katika Argentina. Mji upo katika eneo la mto mashuhuri wa Argentina, mto Parana.

## Utamaduni 
### Ukumbi wa michezo 
* Teatro El Círculo
* Teatro La Comedia 
* Teatro Auditorio Fundación 
* Teatro Sala Lavardén
* Teatro Puerto de la Música 
* Teatro Municipal Coliseo Podestá
* Anfiteatro Martín Fierro
* Teatro La Nonna
* Teatro La Hermandad del Princesa
* Sala 420
* Taller de Teatro de la UNLP
* Complejo "El Teatro"
* Teatro "La Lechuza"

### Makumbusho
* Dr. Julio Marc Provincial Historical Museum
* Dr. Ángel Gallardo Provincial Natural Sciences Museum
* Firma y Odilo Estévez Municipal Decorative Art Museum
* Juan B. Castagnino Fine Arts Museum
* Museo de Arte "Fra. Angélico"
* Municipal Museum of the City
* Museo Provincial de Bellas Artes
* Museo Municipal de Bellas Artes
* Museo de Arte "Fra. Angélico"
* Colección Dr. Emilio Azzarini
* Museo de Arte Contemporáneo de Rosario - Macro
* Museo Histórico del Fuerte de la Ensenada de Barragán
* Museo y Archivo Dardo Rocha
* Museo Almafuerte
* Museo del Teatro Argentino
* Museo "José Juan Podestá"
* Museo de la Catedral
* Museo Internacional de Muñecos
* Museo del Automóvil – Colección Rau
* Museo del Tango Platense
* Museo Policial "Inspector Mayor Vesiroglos"
* Museo Histórico "Contralmirante Chalier" – Escuela Naval de Río Santiago
* Museo Histórico Militar "Tte. Julio A. Roca"

### Maktaba 
* Biblioteca Central General José de San Martín
* Biblioteca Municipal Francisco López Merino
* Biblioteca de la Legislatura de la Provincia

## Viungo vya nje
* Municipality of Rosario (official website)
* Rosario Cursos y Congresos  Courses and Congresses in Rosario
* RosarioCity (commercial website of Rosario city and its region)
* Rosario.com.ar (commercial guide to Greater Rosario)
*  Ente de Turismo Rosario  (tourism office)
* National University of Rosario
* Night life and entertainment 
* Rosario Alternativo  Short stories for the learned traveller
*  Administrative Entity of the Port of Rosario (ENAPRO) 
*  Rosario Board of Trade (Bolsa de Comercio de Rosario)  
* RosarioLinks  (web directory)
* La Capital (online newspaper)
* El Ciudadano & la Región (online newspaper)
* Map of Rosario City 
* The First Online Newspaper In Rosario

Jamii:Rosario
Jamii:Miji ya Argentina
Q Jay

**Joseph Kevin Mapunda** (anafahamika zaidi kwa jina lake la kisanii kama **Q Jay**; amezaliwa 19 Juni 1985) ni mwimbaji wa R&B na bongo flava kutoka nchi Tanzania. 

Ni mmoja kati ya wanakundi la muziki maarufu wa R&B - Wakali Kwanza. 

Anafahamika zaidi kwa kibao chake "Hanifai" alichomshirikisha Joslin. Pia kupata kushirikishwa katika baadhi ya nyimbo maarufu za bongo flava kama vile, Kitu Gani, Nakupa Sifa na niko kwa kweli.

## Historia
Q Jay alipata umaarufu akiwa mwanachama wa kundi la muziki la Wakali Kwanza, pamoja na wasanii wenzake kama Joslin na Makamua. Kundi hili lilijipatia umaarufu kupitia vibao kama "Hanifai," ambapo Q Jay alimshirikisha Joslin. Pia, ameshirikishwa katika nyimbo maarufu za Bongo Flava kama "Kitu Gani," "Nakupa Sifa," na "Niko Kwa Kweli." 

Hata hivyo, maisha ya Q Jay yalikumbwa na changamoto za kifamilia, ambazo ziliathiri sana maisha na kazi yake ya muziki. Kwa mujibu wa taarifa, alikumbana na matatizo katika ndoa yake, ikiwemo kugundua kuwa mtoto wake wa kwanza hakuwa wa damu yake. Hali hii ilimfanya apitie kipindi kigumu cha msongo wa mawazo, na alijaribu kutafuta faraja kwa kuokoka na kuimba nyimbo za Injili. Hata hivyo, alirudi tena kwenye muziki wa kawaida baada ya muda. 

Licha ya changamoto hizo, Q Jay anaendelea kuheshimika kama mmoja wa wasanii wenye vipaji vikubwa katika tasnia ya muziki wa Tanzania, hasa kutokana na sauti yake yenye mvuto na uwezo wake wa kuandika mashairi yenye hisia kali. 

Jamii:Waliozaliwa 1985
Jamii:Wanamuziki wa Tanzania
Jamii:Watu walio hai
Gianfranco Parolini

**Gianfranco Parolini** (Roma, Italia, 20 Februari 1925 — Roma, 26 Aprili 2018) alikuwa mwongozaji wa filamu kutoka nchini Italia. Mara nyingi alitumia jina la Frank Kramer. Miongoni mwa filamu alizoongoza ni ile mifululizo ya filamu ya The Sabata Trilogy na filamu nyingine nyingi tu za Spaghetti Westerns.

## Viungo vya nje
* 

Jamii:Waliozaliwa 1930
Jamii:Waliofariki 2018
Jamii:Waongozaji Filamu wa Italia
Jamii:Filamu za Western
Jamii:Spaghetti Western
Trilojia ya filamu za Sabata

**Trilojia ya Sabata** ni jina la kutaja aina ya mifululizo ya filamu za Spaghetti Western zilizotolewa mnamo mwaka wa 1969 na 1971. Filamu zilioongozwa na Bw. Gianfranco Parolini na kuchezwa na nyota Lee van Cleef katika sehemu ya kwanza ya Sabata, Yul Brynner katika sehemu ya pili ya Sabata - Adiós, Sabata, na kisha Lee Van Cleef akarudia tena katika mfululizo wa tatu uliojulikana kwa jina la Return of Sabata. 

## Mfululizo wa hadithi
### Katika Sabata
Lee Van Cleef amecheza akiwa kama mtu aliye kimya saa zote, mpambanaji pekee aliyepewa mpango na viongozi wadogo wa mji wa Texas kwenda kuwaibia benki yao wenyewe na kwenda kuiuza mjini kunako karibu na njia ya reli. William Berger aliyecheza kama Banjo, alilipinga swala hilo.
### Katika Adiós, Sabata
Katika filamu hii Yul Brynner amechukua nafasi kutoka kwa mwigizaji wa awali bwana Lee Van Cleef, ambaye alicheza katika Sabata ya kwanza na ya tatu.

Hapo awali filamu ilibidi iyende kwa jina la Indio Black, lakini jina lilibadilishwa kutokana kwamba filamu ya kwanza ilifanya vizuri kwa jina la Sabata na ikaonekana kuwa na wapenzi wengi kuliko. Filamu hii ilibdi acheze Lee Van Cleef, lakini Cleef hakucheza kwasababu alikuwa anacheza filamu ya The Magnificent Seven Ride, humo alitumia jina lile lile la Chris Adams, ambalo Brynner alibebea umaarufu katika filamu ya awali ya The Magnificent Seven.

Ilikuwa ndani ya nchi Mexiko iliyokuwa chini Dola la Maximilian I, Sabata alikodiwa na kiongozi wa guerilla bwana Señor Ocaño kwenda kuiba wagonload (Farasi mwenye kijumba nyuma) wa dhahabu kutoka mikononi mwa majeshi ya Kiaustrian. Sabata na rafiki zake wawili Escudo na Ballantine walifanikiwa kulitwaa wagon, lakini hawakukuta dhahabu bali waliukuta mchanga katika wagon hiyo, na dhabu ilikuwa ishachukuliwa na Amiri jeshi mkuu wa Kiaustria bwana Skimmel. Kwa hiyo Sabata akapanga mpango wa kurudisha dhahabu hizo.

### Katika Return of Sabata
Lee Van Cleef amerudi tena kwa jina la Sabata, ambaye anaelekea zake katika mji mdogo wa Texas kwa lengo la kulipiza kisasi kwa wale wezi waiomgeuka, huku akiwa na wazo la kutaka kuziiba tena zile hela walizomwibia yeye hapo awali.
## Matoleo ya Sabata katika DVD
**The Sabata Trilogy** ilitolewa katika DVD na MGM/UA mnamo mwezi wa Oktoba katika mwaka wa 2005.
## Filamu nyingine za Sabata
Kama ilivyozoeleka mafanikio ya filamu za Spaghetti Western, kama vile Dollars Trilogy au Django, matoleo mengine mengi ya kuiigizia Sabata yalitolewa. Sabata hizo inaiihusiha Wanted Sabata, iliyongozwa na Bw. Roberto Mauri na kuchezwa na nyota Brad Harris, vilevile Arriva Sabata!, iliyoongozwa na Bw. Tulio Demicheli na kuchezwa na nyota Peter Lee Lawrence, ambayo ilitengenezwa mnamo mwaka wa 1970. 

Watch Out Gringo! Sabata Will Return, ilitengenezwa mnamo mwaka wa  1972, na iliongozwa na Bw. Alfonso Balcázar na Pedro Luis Ramírez na kuchezwa na nyota George Martin. Hamna hata moja katika hizi zilizojumlisha katika mfululizo wa Sabata asilia. 
## Viungo vya nje
*

Jamii:Spaghetti Western
Jamii:Filamu za Western
Jamii:Filamu za Italia
Mb Dogg

**Mbwana Mohammed Ali** (anafahamika zaidi kwa jina lake la kisanii kama **Mb Dogg**; amezaliwa 28 Agosti 1983) ni mshindi wa Tuzo ya Kili akiwa msanii bora wa muziki wa R&B na Bongo Flava kutoka Tanzania. 

Anafahamika kwa vibao vyake maarufu kama vile **Latifah**, **Waja**, **Mapenzi Kitu Gani**, **Inamaana** na **Natamani** ya mwaka wa 2008.

## Historia
MB Dogg alipata umaarufu katika miaka ya 2000 kupitia nyimbo zake kama Latifah, Waja, Mapenzi Kitu Gani, na Inamaana. Alikuwa mshiriki wa kundi la muziki la Tip Top Connection, ambalo lilichangia sana katika kukuza muziki wa Bongo Flava nchini Tanzania. 

Baada ya muda, MB Dogg aliondoka Tip Top Connection na kuhamia Ujerumani, ambako aliendelea na shughuli za muziki na maisha binafsi. Aliporejea Tanzania, alitoa nyimbo mpya na kufanya maonyesho mbalimbali, akionyesha kuwa bado ana nafasi muhimu katika tasnia ya muziki. 

Katika mahojiano, MB Dogg ameeleza changamoto alizokutana nazo katika safari yake ya muziki, ikiwemo tofauti na baadhi ya wasanii wenzake na mapambano ya kupata haki zake za kimuziki. Hata hivyo, ameendelea kuwa na msimamo thabiti katika kazi yake na kuonyesha nia ya kuendeleza muziki wake kwa ubunifu na bidii zaidi. 

Kwa sasa, MB Dogg anaendelea na shughuli za muziki na anaonekana kuwa na mipango ya kurejea kwa nguvu katika tasnia ya muziki wa Bongo Flava, akishirikiana na wasanii na wadau mbalimbali ili kuleta ladha mpya kwa mashabiki wake.

## Marejeo
## Viungo vya nje
Jamii:Waliozaliwa 1983
Jamii:Wanamuziki wa Tanzania
Jamii:Watu walio hai
Return of Sabata

**Return of Sabata** (kwa Kitaliano: È tornato Sabata ... hai chiuso un'altra volta, au kwa tafsri ya haraka-haraka waweza sema "Sabata amerudi ... kuja kumalizia muda uliobaki") ni filamu ya Spaghetti Western ya mwaka wa 1971. Filamu iliongozwa na Gianfranco Parolini. Hii ni filamu ya tatu kutoka katika mfululizo wa filamu za Sabata, inaonyesha kuwa Lee Van Cleef amerudi tena kwa jina lilelile la Sabata, ambalo alitumia katika toleo la kwanza la Sabata, lakini alipokelewa na Yul Brynner katika Sabata sehemu ya pili (Adiós, Sabata), kutokana na mgongano wa ratiba za waigizaji katika filamu.

## Hadithi
### Muhtasari wa filamu
Lee Van Cleef amerudi tena kwa jina la Sabata, ambaye anaelekea zake katika mji mdogo wa Texas kwa lengo la kulipiza kisasi kwa wale wezi waiomgeuka, huku akiwa na wazo la kutaka kuziiba tena zile hela walizomwibia yeye hapo awali.

## Washiriki
* Lee Van Cleef kacheza kama Sabata
* Reiner Schöne kacheza kama Clyde
* Giampiero Albertini kacheza kama Joe McIntock
* Ignazio Spallat kacheza kama Bronco
* Annabella Incontrera kacheza kama Maggie
* Jacqueline Alexandre kacheza kama Jackie McIntock

## Viungo vya nje
* 
* 

Jamii:Filamu za 1971
Jamii:Spaghetti Western
Jamii:Filamu za Italia
Jamii:Filamu za Western
Sabata

**Sabata** (kwa Kitaliano: Ehi amico ... c'è Sabata, hai chiuso!, kwa haraka-haraka inatafsrika kama "Hoya washkaji... huyo ni Sabata, mmekwisha!"), ni filamu ya Spaghetti Western iliyotolewa mnamo 1969. Filamu iliongozwa na Gianfranco Parolini. Ni toleo la kwanza la Mfululizo wa Filamu za Sabata ziilizotengenezwa na Bw. Parolini, na kuchezwa na nyota Lee Van Cleef akiwa kama jina la picha. Kibwagizo cha filamu kinatoka wimbo wa mwaka 1957 ulioimbwa na Bw. Frankie Laine.

## Hadithi
### Muhtasari wa filamu
Sabata, ni mtu asiyeoongea sana akiwa na silaha mkononi, amewasili katika mji mdogo wa Texas kwenda kuzuiya wizi wa benki, na kugundua kuwa mpango huo umepangwa na vigogo wa mjini hapo, ambao walitaka kuuza mji huo kwa ajili ya njia ya reli.

Sabata akamteka kiongozi wao, Stengel, ambaye baadaye alituma wahuni kadhaa kwenda kumwangamiza Sabata, mmoja kati ya wauaji hao alikuwemo  Banjo, aliitwa hivyo kwakuwa alikuwa kibeba kigizo chenye ala za muziki ambacho kilikuwa kimeficha bunduki ndani yake.

## Washiriki
* Lee Van Cleef amecheza kama  Sabata
* William Berger amecheza kama  Banjo
* Ignazio Spalla amecheza kama  Carrincha
* Aldo Canti amecheza kama  Indio
* Franco Ressel amecheza kama  Stengel
* Antonio Gradoli amecheza kama  Ferguson
* Linda Veras  amecheza kama  Jane
* Claudio Undari amecheza kama  Oswald
* Gianni Rizzo amecheza kama   Judge O'Hara

## Viungo vya nje
* 
* 
* Sabata at Shobary's Spaghetti Westerns 

Jamii:Filamu za 1969
Jamii:Spaghetti Western
Jamii:Filamu za Italia
Jamii:Filamu za Western
Pugi

**Pugi** au **huji** ni ndege wa jenasi mbalimbali katika familia Columbidae. Mgongo wao una rangi ya jivu au kahawa na kidari na tumbo zina rangi ya pinki na/au nyeupe. Mabawa ya spishi nyingi, pamoja na spishi za Afrika, yana mabaka kwa rangi ing'aayo. Spishi za  zinatokea Afrika chini ya Sahara. Hutafuta chakula chini na hula mbegu hasa lakini matunda, wadudu na makoa pia. Hujenga tago lao mitini au vichakani na jike hutaga mayai mawili.

## Spishi za Afrika
* *Geopelia striata*, Pugi milia (Zebra Dove) - **imewasilishwa** (Shelisheli, Réunion)
* *Oena capensis*, Tutu, Pugi-kombamwiko au Huji Mirunda (Namaqua Dove)
* *Turtur abyssinicus*, Pugi domo-jeusi (Black-billed Wood Dove)
* *Turtur afer*, Pugi-wanda (Blue-spotted Wood Dove)
* *Turtur brehmeri*, Pugi kichwa-buluu (Blue-headed Wood Dove)
* *Turtur chalcospilos*, Pugi-kituku (Emerald-spotted Wood Dove)
* *Turtur tympanistria*, Pugi-kikombe (Tambourine Dove)

## Spishi za mabara mengine
* *Chalcophaps indica* (Common Emerald Dove)
* *Chalcophaps longirostris* (Pacific Emerald Dove)
* *Chalcophaps stephani* (Stephan's Emerald Dove)
* *Geopelia cuneata* (Diamond Dove)
* *Geopelia humeralis* (Bar-shouldered Dove)
* *Geopelia maugeus* (Barred Dove) - pengine inaainishwa kama spishi ndogo ya *G. striata*
* *Geopelia placida* (Peaceful Dove) - pengine inaainishwa kama spishi ndogo ya *G. striata*
* *Geophaps plumifera* (Spinifex Pigeon)
* *Geophaps scripta* (Squatter Pigeon)
* *Geophaps smithii* (Partridge Pigeon)
* *Henicophaps albifrons* (New Guinea Bronzewing)
* *Henicophaps foersteri* (New Britain Bronzewing)
* *Ocyphaps lophotes* (Crested Pigeon)
* *Petrophassa albipennis* (White-quilled Rock Pigeon)
* *Petrophassa rufipennis* (Chestnut-quilled Rock Pigeon)
* *Phaps chalcoptera* (Common Bronzewing)
* *Phaps elegans* (Brush Bronzewing)
* *Phaps histrionica* (Flock Bronzewing)

## Picha

Geopelia-striata-Réunion.jpg|Pugi milia
Namaqua dove male.jpg|Tutu
Blackbilledwooddove.jpg|Pugi domo-jeusi
Stavenn Turtur brehmeri 00.jpg|Pugi kichwa-buluu
Emerald-spotted wood dove.jpg|Pugi-kituku
Turtur tympanistria -near Hluhluwe, KwaZulu-Natal, South Africa-8.jpg|Pugi-kikombe

Chalcophaps indica1.JPG|Emerald dove
Pacific Emerald Dove, Cairns, Queensland (11971205005).jpg|Pacific emerald dove
Geopelia cuneata Schönbrunn 2007a.jpg|Diamond dove
Geopelia Humeralis - Adelaide Zoo.JPG|Bar-shouldered dove
Barred Dove (8333065982).jpg|Barred dove
Peaceful Dove - melbourne zoo.jpg|Peaceful dove
Geophaps plumifera1.jpg|Spinifex pigeon
Squatter Pigeons Cement Mills.JPG|Squatter pigeons
Geophaps smithii smithii, Yellow Waters, Kakadu National Park, Australia DSC 6132.jpg|Partridge pigeon
Ocyphaps lophotes.jpg|Crested pigeon
Phaps chalcoptera.jpg|Common bronzewing
Bronze wing444 edit.jpg|Brush bronzewing
Flock Bronzewing 6154.jpg|Flock bronzewing

Jamii:Njiwa na jamaa
Dreams

**"Dreams"** ni wimbo kutoka katika albamu ya kwanza ya rapa The Game - The Documentary. Wimbo ilitolewa mnamo mwaka wa 2005, ikiwa chini ya utayarishaji wake Kanye West. Wimbo imechukua baadhi ya vionjo vya wimbo wa "No Money Down" ulioimbwa na Jerry Butler.

Wimbo ulitungwa kwa ajili ya Bi. Yetunde Price (dada mkubwa wa wachezaji nyota wa mpira wa tenisi - Serena Williams na Venus Williams), aliyeuawa kwa kupigwa risasi ya kichwa mnamo tar. 14 Septemba ya mwaka wa 2003. Familia ya Williams, nayo inatokea mahala palepale anapoishi na kuzaliwa rapa The Game katika mji wa Compton, California.

## Video
### Mgeni mwalikwa
Aliouza sura sana katika video hii ya dreams ni Dr. Dre pekee aliyeonekana mara kwa mara akirekebisha mitambo.

## Marejeo katika muziki
Katika wimbo wa *Dreams*, The Game ametaja watu wengi maarufu na albamu za muziki kama vile:

* *2001*
* 2Pac
* 50 Cent (Jina kamili: Curtis Jackson)
* Aaliyah
* Aftermath Entertainment
* *All Eyez on Me*
* Dave Mays
* DJ Clue
* DJ Whoo Kid
* *Doggystyle*
* Dr. Dre
* Eazy-E (pia anafahamika kama Eric Wright)
* Frankie Beverly
* Huey Newton
* Jam Master Jay
* Yesu
* "Juicy" ya The Notorious B.I.G. ("It was all a dream")
* Kanye West
* *King* gazeti
* Left Eye
* LL Cool J
* Marshall Mathers (Eminem)
* Mase
* Martin Luther King
* Marvin Gaye
* Mike Lem
* Mýa
* "N.Y. State of Mind" ya Nas ("Sleep is the cousin of death")
* *Ready to Die*
* *Reasonable Doubt*
* Ronald Reagan
* Serena Williams
* Snoop Dogg
* *The Source* gazeti
* Stevie Wonder
* ''Nigga Wit' An Attitude Vol. 1*
* Venus Williams
* *Vibe'' gazeti
* Vivica A. Fox
* Whitney Houston
* Yetunde Price

## Viungo vya nje
Jamii:Nyimbo za 2005
Jamii:Nyimbo za The Game
Jamii:Nyimbo zilizotayarishwa na Kanye West
Jamii:Nyimbo za Marekani
Jitu Potevu

**Jitu Potevu** ni single ya kwanza kutoka katika kundi la muziki wa hip hop LG Mobb. Single ilitoka mnamo mwaka wa 2002 ikiwa chini ya utayarishaji wake Miikka Mwamba wakati yupo katika studio ya FM Productions. 

Nyimbo haikubahatika sana kupata chati za muziki wa hip hop ya bongo, hasa kwa upya wa wasanii wenyewe. Kingine, wenye muziki wao hawakuipa msaada wa kuitangaza nyimbo hiyo kwa kuwa bado walikuwa wapya katika medani hiyo ya muziki wa hip hop katika Tanzania. 

Hawakuishia hapo, na mwaka uliofuatia wakatoa kibao chao cha pili kilichokwenda kwa jina la "Bangi Balaa" iliyofanywa katika studio za Bongo Records iliyochini ya P Funk Majani.

## Tazama pia
* Kitu Gani
* Make It Rain
* 21 Questions
* We Takin Over
* With You

## Viungo vya nje
Kenneth Kaunda

thumb|right|Kenneth Kaunda
**Kenneth David Kaunda** (alifahamika pia kama **KK**; 28 Aprili 1924 - 17 Juni 2021 ) alikuwa Rais wa kwanza wa nchi ya Zambia. Alitumikia taifa hilo kuanzia mwaka wa 1964 hadi 1991.

## Wasifu 
### Maisha ya awali 
Kaunda alikuwa mtoto wa mwisho katika familia ya watoto wanane. Alizaliwa katika hospitali ya misheni ya Lubwa, kitongoji cha Chinsali, katika Mkoa wa Magharibi mwa Northern Rhodesia, sasa hivi Zambia.

Baba yake alikuwa akiitwa David Kaunda, alikuwa kiongozi wa Kanisa la Kiskoti na mwalimu wa shule za wamisionari, ambaye alizaliwa nchini Malawi na kuhamia Chinsali kwa lengo la kufanya kazi katika Lubwa Mission. 

Alianza masomo kadhaa katika Munali Training Centre ya mjini Lusaka (kunako Agosti 1941–1943).

Kaunda pia aliwahi kuwa mwalimu mkuu wa shule ya msingi na bweni ya Upper Primary School kuanzia mwaka wa 1943 hadi 1945. Alianza kazi ya ualimu huko Lubwa na kuelea zake mjini Lusaka kwa lengo la kuwa mwelekezi wa jeshi, lakini kwa kazi hiyo ilikwisha.

Kuna kipindi alikuwa akifanya kazi katika Migodi ya Salisbury na Bindura. Mnamo mwaka wa 1948, akawa mwalimu katika shule ya mjini Mufulira kwa ajili ya United Missions to the Copperbelt (UMCB). Pia aliwahi kuwa msaidizi katika Kituo cha Ustawi wa Jamii wa Afrika na Bodi ya Walimu wa Shule ya Mine School ya mjini Mufulira.

## Kupigania uhuru 
## Urais
## Kuanguka kwake 
## Viungo vya nje 
* 1964: President Kaunda takes power in Zambia
* Kaunda on Mugabe

## Marejeo
Jamii:Waliozaliwa 1924
Jamii:Waliofariki 2021
Jamii:Marais wa Zambia
Jamii:Wanasiasa wa Zambia
Mario Been

**Mario Been** (amezaliwa Rotterdam, Zuid-Holland, 11 Desemba 1963) ni kocha wa mpira wa miguu kutoka nchini Uholanzi, ambaye ndiye kocha wa klabu ya NEC Nijmegen tangu msimu wa mwaka 2006, alisaidia kurejea kwa klabu ya Excelsior Rotterdam kutoka katika ligi ya pili kuipandisha katika ligi kuu ya Uholanzi. Alipewa lakabu huko Uholanzi la Diego Maradona baada ya jina lake la kwanza.

Yeye kama mchezaji wa mpira wa katikati, Been alizichezea klabu za Feyenoord Rotterdam, Pisa Calcio, Roda JC, Sc Heerenveen, FC Tirol Innsbruck, na Excelsior Rotterdam. Na aliichezea Timu ya Taifa ya Uholanzi kwa mechi moja. Been alicheza mechi yake ya mwisho tarehe 17 Septemba 1995 pindi HFC Haarlem iliifunga Excelsior (4-0).

Jamii:Waliozaliwa 1963
Jamii:Watu walio hai
Jamii:Wachezaji mpira wa Uholanzi
Helmut Schmidt

thumb|right|350px|Helmut Schmidt (1977)
**Helmut Heinrich Waldemar Schmidt** (Hamburg, 23 Desemba 1918 - Hamburg, 10 Novemba 2015) alikuwa mwanasiasa wa Kijerumani na pia alikuwa chancela wa Shirikisho la Jamhuri ya watu wa Ujerumani kuanzia 1974 hadi 1982.

Helmut Schmidt alizaliwa mjini Hamburg mnamo 1918. Alimaliza shule yake mnamo 1937. Baada ya hapo akawa anafanya kazi katika makampuni kadhaa na baadaye akaja kujiunga na jeshi. Mwishoni mwa Vita Kuu ya Pili ya Dunia alikuwa Luteni wa kwanza kuchaguliwa kwa nchi ya Ujerumani tangu vita kwisha. Pia alishawahi kuwa mfungwa wa vita kunako mwaka wa 1945.

Baada ya kuachiwa huru akarudi tena masomoni na akaanza kusomea mambo ya uchumi. Alihitimu masomo yake hayo kunako mwaka wa 1949. Baada ya hapo akawa anafanya kazi ya utumishi katika mji wa Hamburg.

Alijiunga na chama cha SPD mnamo mwaka wa 1949. Mnamo 1953 akawa mwanachama wa Bundestag kwa mara ya kwanza. Kuanzia 1961 hadi 1965 alikuwa Seneta wa jimbo la serikali la Hamburg.

Kuanzia 1969 hadi 1972 alikuwa Waziri wa Ulinzi wa Ujerumani ya Magharibi, na kuanzia 1972 hadi 1974 alikuwa Waziri wa Fedha.

Baada ya Willy Brandt kuachia ngazi kuwa kama Bundeskanzler, Helmut Schmidt akachaguliwa kuwa chancela mpya wa Ujerumani.

## Viungo vya nje 
* Biography at the German Historic Museum (German)
* Chancellor Site (German)
* Helmut Schmidt University (English)
* Majadiliano:
** Kröten und Paragrafenwahn (German, 2006)
** Schmidt's talk on the occasion of China's Prime Minister Wen Jiabao visiting Hamburg (English, 2006)
** Interview on nuclear strategy in Europe  for the WGBH series, War and Peace in the Nuclear Age
** C-SPAN Booknotes interview  in 1990 about his book, Men and Powers: A Political Retrospective.

Jamii:Wanasiasa wa SPD
Jamii:Machansela wa Ujerumani
Jamii:Mawaziri wa serikali ya Ujerumani
Jamhuri ya Weimar

thumb|right|Bendela ya jamhuri ya Weimar
**Jamhuri ya Weimar** (Kijerumani: *Weimarer Republik*) ilikuwa kipindi cha historia ya Ujerumani kuanzia 1919 hadi 1933.

## Asili yake 
Mapinduzi ya Kijerumani ya Novemba 1918 yalimaliza utawala wa Kaisari katika Dola la Ujerumani baada ya kushindwa Vita Kuu ya Kwanza ya Dunia. Ujerumani ikawa jamhuri, lakini bado iliitwa "Deutsches Reich" (Dola la Ujerumani). Kipindi kilichofuata kilileta tangazo la jamhuri na kuundwa kwa katiba mpya kwa Dola la Ujerumani kwenye bunge la katiba lililokutana katika mji wa Weimar. Kutokana na katiba iliyokubaliwa mjini Weimar kipindi chote kilichofuata huitwa "Jamhuri ya Weimar" na wataalamu wa historia. Jamhuri ya Weimar ilikwisha 1933 wakati Adolf Hitler alichaguliwa kama chansela wa Ujerumani na kuanzisha udikteta wa Dola la Tatu.
thumb|350px|Eneo la Jamhuri ya Weimar

## Kuanzishwa kwa jamhuri 
Mnamo 9 Novemba 1918, Jamhuri ikatangazwa na Bw. Philipp Scheidemann katika jengo la *Reichstag* la mjini Berlin na masaa mawili baadaye jamhuri ya kisoshalisti ikawa ikatangazwa kwenye kona ya jumba la kifalme la Berlin na taarifa zilikuwa zikitolewa na Bw. Karl Liebknecht.

Baada ya tukio hilo, Kaisari Wilhelm II wa Ujerumani, akakimbilia nchini Uholanzi kiuhamisho na Jamhuri ikatangazwa rasmi kabla ya kwisha kwa Vita Kuu ya Kwanza ya Dunia.

## Matatizo ya jamhuri 
Jamhuri ya Weimar ilikuwa na matatizo mengi kupita kiasi. Mkataba wa Versailles umefanya mambo mengi kuwa magumu mno kwa uchumi wa Ujerumani. Bajeti ya nchi ikawa hovyo-hovyo. Kulikuwa na matatizo ya kisiasa kwa sababu serikali mara nyingi zilikaa kwa kipindi kifupi sana, na sio kwa kipindi ambacho serikali ingeweza kutoa uamuzi mzuri. Sheria ya uchaguzi ilileta vyama vingi bungeni hivyo haikuwa rahisi kuwa na mapatano ya kuunda serikali.

Kulikuwa na mivutano mingi ya kulia na kushoto. Wafuasi wa utawala wa kifalme na pia wafuasi wa ukomunisti walichukia demokrasia na jamhuri.

Baada ya matatizo ya mwanzoni uchumi uliimarika na jamhuri iliona kipindi cha maendeleo mazuri.

## Mambo mazuri ya jamhuri 
Kipindi cha Weimar pia kinafahamika kwa wingi wa utamaduni. Wasanii walio wengi walijaribu kutoa fikra zao mpya na kuweza kutumika hata katika mafilamu. Mtindo wa usanifu wa Bauhaus pia ulianzishwa katika kipindi hicho cha Weimar kunako 1920 hivi.

Kisiasa Ujerumani ilianza kujenga uhusiano mzuri na majirani na kujiunga na Shirikisho la Mataifa.

## Mwisho wa jamhuri 
Hali ya uchumi ilirudia kuwa vigumu mno wakati wa kudoda kwa uchumi duanini kuanzia 1929. Idadi ya watu waliokosa kazi ikapanda haraka hadi kufikia milioni sita na umaskini ikaongezeka haraka. Katika chaguzi zilizofuata vyama vya kando kama Chama cha Nazi na Wakomunisti vilianza kupata kura nyingi na vyama vya kidemokrasia vilikosa wabunge wa kutosha.

Kile ambacho sasa tunakiita Jamhuri ya Weimar kimekuja kuwa mwisho wake mnamo tar. 30 Januari ya mwaka wa 1933, pale Adolf Hitler alipokuja kuwa chansela wa Ujerumani.

## Viungo vya nje 
* The Constitution of the German Reich (Weimar constitution) of 11th August 1919, in full text 
* Data Bank
* Documents in German

Jamii:Historia ya Ujerumani
Jamii:Nchi za kihistoria za Ulaya
Machansela wa Ujerumani

[thumb|350px|Jengo la Machansela la mjini [Berlin ndiyo kitako cha Machansela.]]
**Chansela wa Ujerumani** (kwa Kijerumani: *Bundeskanzler*, katika fasihi: *chansela wa shirikisho*) ni kiongozi wa serikali ya Shirikisho la Jamhuri ya Ujerumani. Chansela wa Ujerumani huchaguliwa na jopu la wabunge wa shirikisho hilo la Ujerumani (Bundestag).

Chansela wa sasa wa Ujerumani ni Olaf Scholz wa chama cha (SPD).
## Bundeskanzler (tangu 1949) 
### Orodha ya Machansela tangu 1949 
# Konrad Adenauer (CDU), 1949-1963
# Ludwig Erhard (CDU), 1963-1966
# Kurt Georg Kiesinger (CDU), 1966-1969
# Willy Brandt (SPD), 1969-1974
# Helmut Schmidt (SPD), 1974-1982
# Helmut Kohl (CDU), 1982-1998
# Gerhard Schröder (SPD), 1998-2005
# Angela Merkel (CDU), 2005-2021
# Olaf Scholz (SPD), 2021-

## Tazama pia 
* Marais wa Ujerumani

## Marejeo 
## Viungo vya nje
Jamii:Siasa ya Ujerumani
MC Lyte

**Lana Michele Moorer** (anafahamika zaidi kwa jina lake la kisanii kama **MC Lyte**; amezaliwa Brooklyn, New York, 11 Oktoba 1971)

ni msanii wa muziki wa rap wa kike na ni ndugu wa Milk Dee na Gizmo, ambao waliokuwa wanafanya rekodi zao kwa jina la Audio Two. MC Lyte ni mmoja kati ya wanachama wa Sigma Gamma Rho Sorority, Inc.

## Muziki
### Albamu za muziki
* 1988 *Lyte as a Rock*
* 1989 *Eyes on This*
* 1991 *Act Like You Know*
* 1993 ''Ain't No Other*
* 1996 *Bad As I Wanna B* : Gold
* 1998 *Seven & Seven*
* 1998 *Badder Than B-Fore*
* 2001 *The Very Best of MC Lyte*
* 2003 *Da Undaground Heat, Vol. 1*
* 2003 *The Shit I Never Dropped*
* 2005 *Rhyme Masters*
* 2006 *Wonder Years''

### Single zake
## Marejeo
## Viungo vya nje
* Official website 
* 
* Boutique 

Jamii:Wanamuziki wa Marekani
Jamii:Waliozaliwa 1971
Jamii:Marapa wa Marekani
Jamii:Watu walio hai
Jamii:watu kutoka New York
Nas

**Nasir Jones** (amezaliwa 14 Septemba 1973) ni mwanamuziki wa rap na mwigizaji kutoka nchini Marekani. Anafahamika zaidi kwa jina lake kisanii kama **Nas**. Zamani alikuwa akijiita **Nasty Nas**. Nas ni mtoto wa mwanamuziki wa jazz wa zamani Mzee Olu Dara. Alizaliwa na kukulia katika nyumba za miradi za mjini (nyumba za watu wenye kipato cha chini) Queensbridge, New York.

Nas alisaini mkataba na studio ya Columbia Records mnamo mwaka wa  1994, na kutoa albamu yake ya kwanza ya Illmatic. Albamu ya Illmatic ilipata kuwa bora na kufahamika zaidi na mauzo bora.

Baadaye albamu kadhaa za Nas zilifuata. Albamu hizo ni pamoja na  It Was Written ya 1996, I Am... and Nastradamus ya 1999, na Stillmatic ya 2001. Nas alikuwa mmoja kati ya wanakundi la muziki wa rap na hip hop - The Firm, ambalo limejumuisha wasanii wengine kama vile AZ, Foxy Brown, na Nature. Ingawa kundi halikufanya kazi nyingi lilifanikiwa kutoa albamu moja ya pamoja.

Kuanzia mwaka 2001 hadi`2005, Nas aliusishwa katika ugomvi mkubwa na rapa mwenziwe Jay-Z. Marapa wote walikuwa wakishambuliana kwa kutumia nyimbo zao.

Wawili hao ugomvi wao ukaja kwisha baada ya kualikwa katika tamasha la muziki la New York City-area hip-hop za vituo vya redio. Nas akasaini mkataba na studio ya Jay-Z maarufu kama Def Jam mnamo mwaka 2006.

Albamu yake ya kwanza akiwa kama mmoja wa Def Jam, ilitoka mwaka wa 2006, ikiwa na jina la Hip Hop is Dead, ikiwa imeambatana na albamu nyingine ya mwaka wa 2008, iliyokwenda kwa jina la Untitled.

## Muziki
### Albamu za muziki
* 1994: *Illmatic*
* 1996: *It Was Written*
* 1999: *I Am…*
* 1999: *Nastradamus*
* 2001: *Stillmatic*
* 2002: ''God's Son*
* 2004: *Street's Disciple*
* 2006: *Hip Hop Is Dead*
* 2008: *Untitled''

## Filamu
## Marejeo
## Viungo vya nje
* nas.defjam.com 
* 
* 

Jamii:Waliozaliwa 1973
Jamii:Marapa wa Marekani
Jamii:Wanamuziki wa Marekani
Jamii:Wasanii wa Columbia Records
Jamii:Watu walio hai
Jamii:New York City
Gerhard Schröder

[thumb|right|350px|Gerhard Schröder akiwa na Rais wa [Marekani Bw. George W. Bush (2001).]]
**Gerhard Schröder** (amezaliwa Mossenberg, 7 Aprili 1944) alikuwa chansela wa Ujerumani kuanzia mwaka 1998 hadi 2005. Huyu ni mwanachama wa chama cha kisiasa cha Kijerumani cha SPD (Social Democratic Party of Germany).

Baada ya uchaguzi mkuu wa mwaka wa 2005, akapokewa na Angela Merkel. 

## Viungo vya nje 
* Pictures "Spuren der Macht" 
* From Ironmonger's Apprentice to Chancellor, *Deutsche Welle*, Julai 2005
* Profile: Gerhard Schroeder, *BBC News*, Julai 2005
* The Modern Chancellor: Taking Stock of Gerhard Schröder, *Der Spiegel Online*, Oktoba 2005

Jamii:Wanasiasa wa SPD
Jamii:Waliozaliwa 1944
Jamii:Watu walio hai
Jamii:machansela wa Ujerumani
Terror Squad (studio)

**Terror Squad** (zamani iliitwa **Terror Squad Entertainment**) ni studio ya kurekodia muziki wa hip hop na R&B iliyoanzishwa na msanii wa hip hop maarufu kama Fat Joe, mjini The Bronx, New York, Marekani. 

## Historia
Studio ilianzishwa mnamo mwaka wa 1992. Kazi za studio hiyo zilikuwa zikisambazwa na studio ya Relativity Records na Atlantic Records, lakini sasa, kazi za DJ Khaled zinasambazwa na studio ya Imperial Records na Virgin Records ya EMI.

## Vinara waliopo
### Wasanii
* Fat Joe (mmiliki)
* Terror Squad
* DJ Khaled
* Kill All Rats Mafia 
* Rob Cash
* Mike Beck
* Onez
* Pistol Pete
* O.Z.
* The Leader
* H Mob
* Sien El Letal
* "Big Q. El Bouncer" kutoka Norfolk, Virginia (Amezaliwa na kukulia nchini Puerto Rico) (Msanii wa Reggaeton)

### Watayarishaji
* DJ Khaled
* Cool na Dre
* Nu Jersey Devil
* Raul Cruz
* Dj Surge
* Dj Christian
* Dj LV

### Wasanii wa zamani
* Big Pun (marehemu)
* Cuban Link
* Triple Seis
* Prospect
* Armageddon
* Remy Ma
* Tony Sunshine
* Charlie Rock
## Wasanii waliowahi kufanyakazi nao
* Alpo
* Birdman
* Buckwild
* Cool na Dre
* Diddy
* DJ Surge
* Flo Rida
* Fourflex Mickey
* Hector El Father
* J. Holiday
* JB
* Jadakiss
* K.A.R. Mafia
* Kurupt Money
* Lil Wayne
* LL Cool J
* Ludacris
* LV
* Macho
* Percy
* Pistol Pete
* Pitbull
* Richy Playa
* Raul
* Rick Ross
* Showbiz
* Sneakerboy Safe
* Street Runner
* TA
* The Game
* Trey Carter
* USDA
* Yomon Rebel
* Young Neech
## Albamu za Terror Squad
* 1993: Fat Joe - Represent
* 1995: Fat Joe - Jealous One's Envy
* 1998: Big Pun - Capital Punishment
* 1998: Fat Joe - Don Cartagena
* 1999: Terror Squad - Terror Squad
* 2000: Big Pun - Yeeeah Baby
* 2001: Fat Joe - Jealous Ones Still Envy (J.O.S.E.)
* 2001: Big Pun - Endangered Species
* 2002: Fat Joe - Loyalty
* 2004: Terror Squad - True Story
* 2005: Fat Joe - All or Nothing
* 2006: Remy Ma - There's Something About Remy
* 2006: DJ Khaled - Listennn... The Album
* 2006: Fat Joe - Me, Myself & I
* 2007: DJ Khaled - We The Best
* 2008: Fat Joe - The Elephant in the Room

### Zilizotoka Baadaye
* 2008: Terror Squad - A New Story
* 2008: Tony Sunshine - Finally
* 2008: DJ Khaled - We Global
Terror Squad (maana)

**Terror Squad** inaweza kutaja maana zifuatazo:

* Terror Squad (kundi) - Kundi la muziki wa hip hip kutoka nchini Marekani
* Terror Squad (albamu) - Albamu ya kwanza ya kundi la muziki wa hip hop la Terror Squad
* Terror Squad (studio)
Terror Squad

*Kwa matumizi mengine, angalia Terror Squad (maana)*

**Terror Squad** ni kundi la muziki wa hip hop na pia studio kutoka mjini Bronx, New York, ambalo lilianzishwa mnamo mwaka 1998 kwa kupitia kibao kimoja mashuhuri kinachotoka katika albamu ya Don Cartagena ya mwimbaji kiongozi wa kundi hilo Fat Joe.

Walitoa albamu yao ya kwanza iliyojulikana kwa jina la Terror Squad, kunako 1999, ikiwa imeambatana na kibao chao cha kwanza kilichokwenda kwa jina la "Whatcha Gon' Do", ambacho kiliimbwa zaidi na Big Punisher, ambaye alifariki dunia kwa tatizo la ugonjwa moyo manmo mwa 2000. Baada ya kifo cha Big Pun, washikaji zake wa toka kitambo Bw. Cuban Link na Triple Seis, wakajitoa katika kundi na badala yao nafasi hizo zikawa nimeshikiliwa na Remy Martin na Tony Sunshine.

Kama jinsi vile kundi lilivyo simama kwa kufuatia kifo cha Big Pun, wanachama wengi wa kundi hilo wakaangukia katika fumbo zito kwa kufuatia mafanikio makubwa alioyoyapata rapa mwenzao Fat Joe, akiwa kama msanii wa kujitegea na kuwashinda hata wale wenzake.

Kundi lilirudi tena ulingoni na wakafanikiwa kutoa albamu yao ya pili iliyokwenda kwa jina la True Story, mnamo mwaka wa 2004. Albamu ilibeba byimbo maarufu ya "Lean Back," ambayo ilitayarishwa na  Scott Storch, na kuweza kushika nafasi ya kwanza katika chati za  Billboard Hot 100 bora na nafasi ya 24 katika UK.

## Muziki
### Album
* ***Terror Squad - The Album***
** Imetolewa: 21 Septemba 1999
** Chati iliyoshika: ***#22 US***
** Maelezo ya RIAA: -
** Single: **Whatcha Gon Do**

* ***True Story***
** Imetolewa: 27 Julai 2004
** Chati iliyoshika: ***#24 US***
** Maelezo ya RIAA: **Gold**
** Single: **Lean Back**, **Take Me Home**, **Yeah Yeah Yeah**

* ***New Story***
** Imepangiliwa:2008
** Chati iliyoshika: HKN
** Maelezo ya RIAA:
** Single: Hamna

## Marejeo
Jamii:Muziki wa Marekani
Kitabu cha Hosea

na mke wake Gomeri katika Bible Historiale, 1372.]]
**Kitabu cha Hosea** ni kimojawapo kati ya vitabu vya Tanakh (yaani Biblia ya Kiebrania), na hivyo pia vya Agano la Kale katika Biblia ya Kikristo.

Kwa kuwa kina sura 14 tu, kimepangwa tangu zamani za kale kati ya vitabu 12 vya Manabii Wadogo. 

Hata hivyo umuhimu wake katika maendeleo ya Ufunuo wa Mungu kwa Israeli ni mkubwa, kwa jinsi kilivyoathiri vitabu vilivyofuata hadi Kitabu cha Ufunuo.

Kama vitabu vingine vyote vya Biblia, hiki pia kinatakiwa kisomwe katika mfululizo wa historia ya wokovu ili kukielewa kadiri ya maendeleo hayo.

## Muda wa unabii wa Hosea 
Nabii Hosea alitokea Ufalme wa Israeli (Kaskazini) ambapo alifanya kazi ya unabii kuanzia miaka ya mwisho ya utawala wa Yeroboamu II (786 - 746 KK) hadi karibu na maangamizi ya mwaka 722 KK ambayo aliyatabiri kutokana na uasi wa kidini wa Waisraeli wenzake.

Wakati huohuo walifanya kazi pia Amosi upande wa Kaskazini, halafu Isaya katika Ufalme wa Kusini (Yuda).

## Mada kuu 
Hosea alitangaza hasa upendo wa Mungu kwa taifa lake. Adhabu zenyewe zilizotabiriwa zinaelezwa kuwa zimetokana na upendo huo wenye wivu ambao unalenga kuwarudisha Waisraeli katika upendo mwaminifu wa kiuchumba.

Hosea alikuwa wa kwanza kumfananisha Mwenyezi Mungu na mume mwaminifu wa mwanamke malaya.

Maisha ya nabii mwenyewe yalikuwa na tabu ya namna hiyo ili yawe kwa wote kielelezo che uhusiano kati ya Mungu na watu wake.

Alidai Waisraeli wawe waaminifu kwa Mungu pekee, pamoja na kusisitiza kuwa dini haiwezi kuishia katika ibada zisizohuishwa na upendo, la sivyo wataangamia.

## Muhtasari 
Mwanzoni mwa kitabu, Hosea aliagizwa na Mungu amuoe kahaba atakayemzalia wanaharamu anayewakilisha taifa la Israeli lililoabudu miungu mingine pia kama asili ya ustawi wake na kutegemea mbinu za kisiasa ili kujidumisha salama. 

Kwa kuwa hawakumtegemea Mungu wao, Hosea aliwatabiria Waisraeli watapelekwa uhamishoni huko Ashuru.

Kama vile mke wa Hosea alivyoweza kujirekebisha, hivyo hata Israeli ikitubu itaokoka na kufaidika na baraka za Mungu.

## Viungo vya nje 
* *Jewish Encyclopedia*:*Book of Hosea*
* Isagogical Study of the Book of Hosea by: Paul R. Hanke 
* *Afrikaans Website*:  *at http://www.hosea46.org*

Jamii:Vitabu vya Agano la Kale
Kitabu cha Sefania

, karne ya 16.]]
**Kitabu cha Sefania** ni kimojawapo kati ya vitabu vya Tanakh (yaani Biblia ya Kiebrania), hivyo kinapatikana pia katika Agano la Kale ambalo ni sehemu ya kwanza ya Biblia ya Kikristo.

Kutokana na ufupi wake kimepangwa tangu kale kati ya vitabu 12 vya Manabii Wadogo. 

## Mhusika 
Nabii Sefania, mtu wa Yerusalemu alihubiri kwa nguvu (640-625 hivi K.K.) mwanzoni mwa utawala wa mfalme Yosia, kabla huyo hajaanza urekebisho wake wa kidini uliofuata kuvumbua katika hekaluni maandiko ya Kumbukumbu la Sheria.

## Ujumbe 
Pamoja na kutisha kwa matabiri yake, aliahidi wokovu kwa mabaki ya Israeli, akisema watakuwa watu maskini na walioonewa (3:9-20).

Ndio mwanzo wa imani ya kuwa wapenzi wa Mungu ni hasa mafukara, atakavyosisitiza Yesu (Lk 6:20-21).

## Ufafanuzi 
Kama vitabu vingine vyote vya Biblia, hiki pia kinatakiwa kisomwe katika mfululizo wa historia ya wokovu ili kukielewa kadiri ya maendeleo ya ufunuo wa Mungu kwa binadamu.

## Marejeo
* Berlin, Adele. *Zephaniah: A New Translation with Introduction and Commentary*. The Anchor Bible Volume 25A. Toronto: Doubleday, 1994.
* Easton's Bible Dictionary, 1897.
*  Transcribed by Thomas M. Barrett. 2003.
* Hirsch, Emil G. & Ira Maurice Price. "Zephaniah." *JewishEncyclopedia.com*. 2002.
* LaSor, William Sanford et al. *Old Testament Survey: the Message, Form, and Background of the Old Testament*. Grand Rapids: William B. Eerdmans, 1996.
* O. Palmer Robertson — The Books of Nahum, Habakkuk, and Zephaniah (New International Commentary on the Old Testament, 1990)
* Sweeney, Marvin A. *Zephaniah: A Commentary*. Ed. Paul D. Hanson. Minneapolis, Fortress Press, 2003.

## Viungo vya nje 
* Zephaniah at JewishEncyclopedia.com

Jamii:Vitabu vya Agano la Kale
Kitabu cha Obadia

**Kitabu cha Obadia** ni kifupi kuliko vyote vya Tanakh (yaani Biblia ya Kiebrania), na vya Agano la Kale katika Biblia ya Kikristo.

Ni cha nne kati ya vitabu 12 vya Manabii Wadogo.

Ni ukurasa mmoja tu wenye aya 21 ulioandikwa na nabii Obadia katika karne VI K.K. dhidi ya Waedomu waliofurahia uhamisho wa ndugu zao Wayahudi waliopelekwa Babuloni mwanzoni mwa karne hiyo.

Kama vitabu vingine vyote vya Biblia, hiki pia kinatakiwa kisomwe katika mfululizo wa historia ya wokovu ili kukielewa kadiri ya maendeleo ya ufunuo wa Mungu kwa binadamu.

## Viungo vya nje 
* Masoretic text  from Mechon Mamre 
*Ufafanuzi:
** Ovadiah (Judaica Press) translation [with Rashi's commentary] from Chabad.org
** Obadiah , from John Gill's Exposition of the Entire Bible.
** Obadiah , from the United Church of God, an International Association Bible Reading Program - This Hebrew scholar provides extensive background information as well as verse-by-verse exposition]
** Kretzmann's Popular Commentary of the Bible (navigate to Obadiah using the menu on the left)
** Obadiah: The Lord Will Have His Day  by Jonathan Kuske

Jamii:Vitabu vya Agano la Kale
The Documentary

**The Documentary** ni albamu ya kwanza kutolewa na rapa wa West Coast - The Game. Albamu ilitolewa mnamo tarehe 18 Januari 2005 kupitia studio ya Interscope Records. Ni baada ya kupata afadhali ya majelaha yake aliopigwa na risasi kunako mwishoni mwa mwaka wa 2001, The Game akajiendeleza na maswala yake ya kurap na akaja kugunduliwa na Dr. Dre, ambaye baadaye alimsajiri katika stuido yake ya Aftermath Entertainment.

Utayarishaji wa albamu hiyo haukuwekewa vizingiti kuwa Dr. Dre ndiye atakaye tayarisha tu, bali hata Kanye West na Timbaland nao walitia mikono yao, na kwa upande wa waimbaji alikuwemo 50 Cent, Nate Dogg, na Faith Evans

Albamu ya The Documentary imepata kutajwa kuwa ni albamu namba moja katika albamu 200 bora katika mauzo ya Billboard, kufikisha kiwango cha kuuza nakala 586,000 katika wiki ya kwanza. Na kuifanya albamu kupata platinamu mara mbili katika mwezi wa Machi mnamo mwaka wa 2005 na pia kuweza kuuza zaidi ya nakala milioni sita kwa hesabu ya dunia nzima.

## Orodha ya nyimbo 
Maelezo kuhusu albamu ya *The Documentary* yamechukuliwa kutoka katika s marejeo ya albamu hii.

## Chati 
## Marejeo 
## Viungo vya nje 
* Official website run by The Game 
* Official website run by Geffen Records
* 

Jamii:Albamu za 2005
Jamii:Albamu za Aftermath Entertainment
Jamii:Albamu zilizotayarishwa na Dr. Dre
Jamii:Albamu zilizotayarishwa na Timbaland
Jamii:Albamu zilizotayarishwa na Scott Storch